ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση υπερωριακής απασχόλησης σαράντα
ενός (41) υπαλλήλων της Διεύθυνσης Αλλοδαπών
και Μετανάστευσης της Αποκεντρωμένης Διοίκησης Ηπείρου - Δυτικής Μακεδονίας.
Έγκριση της υπ’  αρ. 86/2025 (ΑΔΑ: 9ΛΦ6Ω0ΟΤΟΟ 138/25 Δημοτικής Επιτροπής) απόφασης του
Δημοτικού Συμβουλίου Δήμου Ηρακλείου, που
αφορά σε προσωρινές κυκλοφοριακές ρυθμίσεις
εργοταξιακού χαρακτήρα στην οδό Αγ. Αντωνίου
και Νικολάου για τις ανάγκες εκτέλεσης του έργου
«Προσθήκη τριτοβάθμιας επεξεργασίας στην ΕΕΛ
Ηρακλείου και αξιοποίηση της εκροής για άρδευση» της Δ.Ε.Υ.Α. Ηρακλείου.
ΑΠΟΦΑΣΕΙΣ
Αριθμ. 3925
(1)
Καθιέρωση υπερωριακής απασχόλησης σαράντα ενός (41) υπαλλήλων της Διεύθυνσης Αλλο-
δαπών και Μετανάστευσης της Αποκεντρωμένης Διοίκησης Ηπείρου - Δυτικής Μακεδονίας.
Ο ΑΣΚΩΝ ΚΑΘΗΚΟΝΤΑ ΣΥΝΤΟΝΙΣΤΗ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
2. Τον Κώδικα Διοικητικής Διαδικασίας (ν. 2690/1999,
Α’ 45).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα
Καλλικράτης» (Α’ 87).
4. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο δια-
δίκτυο ‘’Πρόγραμμα Διαύγεια’’ και άλλες διατάξεις» (Α’ 112).
5. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
6. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
7. Το π.δ. 141/2010 «Οργανισμός της Αποκεντρωμένης
Διοίκησης Ηπείρου - Δυτικής Μακεδονίας» (Α’ 234).
8. Την υπ’ αρ. 34019/2022 (Υ.Ο.Δ.Δ. 435) απόφαση του
Υπουργού Εσωτερικών περί αυτοδίκαιης απαλλαγής του
Βασιλείου Μιχελάκη του Πολυκάρπου από τα καθήκοντα του Συντονιστή της Αποκεντρωμένης Διοίκησης
Ηπείρου - Δυτικής Μακεδονίας και ορισμός Ασκούντα
καθήκοντα Συντονιστή της Αποκεντρωμένης Διοίκησης
Ηπείρου - Δυτικής Μακεδονίας.
9. Την υπ’ αρ. 86779/19-12-2022 απόφαση του Υπουργού Εσωτερικών «Διορισμός του Σεραφείμ Λιάπη του
Γεωργίου στη θέση του μετακλητού Γραμματέα Αποκεντρωμένης Διοίκησης Ηπείρου - Δυτικής Μακεδονίας»
(Υ.Ο.Δ.Δ. 1183).
10. Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
11. Την υπ’ αρ. 2/41768/0022/20-05-2014 εγκύκλιο του
Γενικού Λογιστηρίου του Κράτους «Κοινοποίηση διατάξεων περί τροποποίησης της παρ. 1 του άρθρου 20
του ν. 4024/2011 σχετικά με την υπερωριακή εργασία»
(ΑΔΑ: ΒΙΙΩΗ-0ΗΠ).
12. Την υπό στοιχεία 2/115309/ΔΠΓΚ/19-12-2024
(ΑΔΑ: 66ΚΝΗ-ΙΕΔ) εγκύκλιο του Υπουργείου Εθνικής
Οικονομίας και Οικονομικών περί εκτέλεσης του προϋπολογισμού οικονομικού έτους 2025.
13. Την υπ’ αρ. 58505/16-12-2024 απόφαση «Κατανομή
πιστώσεων του τακτικού Προϋπολογισμού της Αποκεντρωμένης Διοίκησης Ηπείρου - Δυτικής Μακεδονίας
οικονομικού έτους 2025» (ΑΔΑ: 9Ε6ΣΟΡ1Γ-ΣΛ2).
14. Τις υπ’ αρ. 375/14-03-2025 και 376/14-03-2025 αποφάσεις ανάληψης υποχρέωσης του Ασκούντος καθήκο-
ντα Συντονιστή Αποκεντρωμένης Διοίκησης Ηπείρου Δυτικής Μακεδονίας που καταχωρήθηκαν με α/α 271
και 272 αντίστοιχα στο βιβλίο Εγκρίσεων και Εντολών
Πληρωμής της υπηρεσίας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1639
04.04.2025 18:42:38
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
15. Το γεγονός ότι παρίσταται ανάγκη παροχής εργασίας πέρα από το κανονικό ωράριο των υπαλλήλων
που απασχολούνται στη Διεύθυνση Αλλοδαπών και
Μετανάστευσης της Αποκεντρωμένης Διοίκησης Ηπείρου - Δυτικής Μακεδονίας στην έδρα καθώς και στα
Τμήματα Αδειών Διαμονής χωρικής μας αρμοδιότητας
για την έγκαιρη αντιμετώπιση αυξημένων εποχικών
αναγκών καθώς και έκτακτων και επειγουσών αναγκών λαμβάνοντας υπόψη την αύξηση του κύκλου
εργασιών κατά το έτος 2025 των υπηρεσιών σε μία
περίοδο διοικητικής πίεσης και της ανάγκης υλοποίησης των δράσεων στο πλαίσιο των αρμοδιοτήτων
τους με στόχο την διασφάλιση της απρόσκοπτης λειτουργίας τους.
16. Το γεγονός ότι από την απόφαση αυτή προκαλείται
συνολική δαπάνη πενήντα μια χιλιάδων τετρακοσίων
εξήντα τέσσερις € και έξη λεπτών (51.464,6 €) η οποία
αφορά το 2025 και θα καλυφθεί από τις εγγεγραμμένες
για το σκοπό αυτό πιστώσεις του Φορέα 1.903 Ειδικού
Φορέα 1.903.999.0300000 και ΑΛΕ 212020201001.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
Εγκρίνουμε την καθιέρωση υπερωριακής εργασίας με
αμοιβή πέραν του κανονικού ωραρίου κατά τις απογευματινές ώρες 16:00 έως 20:00 των εργασίμων ημερών
από Δευτέρα έως Παρασκευή, για σαράντα έναν (41)
υπαλλήλους της Διεύθυνσης Αλλοδαπών και Μετανάστευσης της Αποκεντρωμένης Διοίκησης Ηπείρου - Δυ-
τικής Μακεδονίας στην έδρα καθώς και στα Τμήματα
Αδειών Διαμονής χωρικής μας αρμοδιότητας, για το
χρονικό διάστημα από την δημοσίευση της παρούσας
απόφασης σε Φ.Ε.Κ. έως και 31-12-2025 και ειδικότερα
έως ενενήντα έξη (96) ώρες για το Α’ εξάμηνο και εκατόν
είκοσι (120) ώρες για το Β’ εξάμηνο συνολικά ο καθένας
με συγκεκριμένη εργασία ως ακολούθως:
Για την έγκαιρη αντιμετώπιση αυξημένων εποχικών
αναγκών καθώς και έκτακτων και επειγουσών αναγκών
που θα προκύψουν έως το τέλος του έτους 2025 λόγω
της αύξησης του κύκλου εργασιών σε μια περίοδο διοικητικής πίεσης και της ανάγκης υλοποίησης των δρά-
σεων στα πλαίσια των αρμοδιοτήτων με στόχο την διασφάλιση της εύρυθμης και αποτελεσματικής λειτουργίας
της υπηρεσίας, καθ’ υπέρβαση του υποχρεωτικού τους
ωραρίου.
Η κατανομή των ωρών, η συγκρότηση των συνεργείων
και η περιγραφή των συγκεκριμένων εργασιών που θα
πραγματοποιηθούν θα γίνει με ευθύνη του Συντονιστή
της Αποκεντρωμένης Διοίκησης Ηπείρου - Δυτικής Μακεδονίας.
Η απόφαση αυτή να δημοσιευθεί στην εφημερίδα της
Κυβερνήσεως.
Ιωάννινα, 21 Μαρτίου 2025
Ο Ασκών καθήκοντα Συντονιστή
Αποκεντρωμένης Διοίκησης
ΔΗΜΗΤΡΙΟΣ ΓΑΖΗΣ
Αριθμ. 884
(2)
Έγκριση της υπ’ αρ. 86/2025 (ΑΔΑ: 9ΛΦ6Ω0ΟΤΟΟ 138/25 Δημοτικής Επιτροπής) απόφασης
του Δημοτικού Συμβουλίου Δήμου Ηρακλείου, που αφορά σε προσωρινές κυκλοφοριακές
ρυθμίσεις εργοταξιακού χαρακτήρα στην οδό
Αγ. Αντωνίου και Νικολάου για τις ανάγκες εκτέλεσης του έργου «Προσθήκη τριτοβάθμιας επε-
ξεργασίας στην ΕΕΛ Ηρακλείου και αξιοποίηση
της εκροής για άρδευση» της Δ.Ε.Υ.Α. Ηρακλείου.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΚΡΗΤΗΣ
Έχοντας υπόψη:
1. Τον Κώδικα Οδικής Κυκλοφορίας (Κ.Ο.Κ.)
(ν. 2696/1999, Α’ 57), και ιδίως τα άρθρα 52 και 52Α αυτού, καθώς και τις ισχύουσες σήμερα Πρότυπες Τεχνι-
κές Προδιαγραφές, Τεχνικές Οδηγίες και πρότυπα ΕΛΟΤ
σχετικά με τον τρόπο κατασκευής των μέσων σήμανσης
(πινακίδες-διαγραμμίσεις κ.λπ.).
2. Τον Κώδικα Δήμων και Κοινοτήτων (ν. 3463/2006,
Α’ 114).
3. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
4. Τον ν. 4313/2014 «Ρυθμίσεις θεμάτων μεταφορών
τηλεπικοινωνιών και δημοσίων έργων και άλλες διατάξεις» (Α’ 261) και ειδικότερα το άρθρο 48 αυτού.
5. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
6. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’  946), όπως ισχύει με
την υπό στοιχεία ΔΜΕΟ/Ο/613/2011 (Β’ 905) υπουργική
απόφαση «Έγκριση Προδιαγραφών και Οδηγιών Σήμανσης Εκτελούμενων Έργων (ΟΜΟΕ-ΣΕΕΟ)».
7. Την υπ’ αρ. 6952/14-02-2011 κοινή υπουργική απόφαση που αφορά στις «Υποχρεώσεις και μέτρα για την
ασφαλή διέλευση των πεζών κατά την εκτέλεση εργασιών σε κοινόχρηστους χώρους πόλεων και οικισμών
που προορίζονται για την κυκλοφορία πεζών» (Β’  420).
8. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
9. Την υπό στοιχεία ΔΟΥ/οικ/220/15-01-2015 εγκύκλιο
του Τμήματος ΣΤ’ της Διεύθυνσης Οδικών Έργων της
Γενικής Γραμματείας Υποδομών του Υπουργείου Υποδομών Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας - Εφαρμογή των διατάξεων του άρθρου 52
του ν. 2696/1999 (Κ.Ο.Κ.), όπως τροποποιήθηκε και ισχύει
με το άρθρο 48 του ν. 4313/2014».
10. Το υπό στοιχεία ΔΟΥ/1052/Φ/05-03-2015 έγγραφο
του Τμήματος ΣΤ’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
του Υπουργείου Οικονομίας, Υποδομών Ναυτιλίας και
Τουρισμού «Εφαρμογή των διατάξεων του άρθρου 52
του ν. 2696/1999, όπως τροποποιήθηκε και ισχύει με το
άρθρο 48 του ν. 4313/2014».
11. Το υπ’ αρ. οικ.2095/08-10-2015 έγγραφο της Διεύθυνσης Τεχνικού Ελέγχου της Αποκεντρωμένης Διοίκη-
σης Κρήτης προς τους Δήμους της Περιφέρειας Κρήτης
«Συμπληρωματικές οδηγίες-διευκρινίσεις σχετικά με την
έγκριση κυκλοφοριακών ρυθμίσεων στο οδικό δίκτυο
ΟΤΑ της Περιφέρειας Κρήτης».
12. Το υπό στοιχεία ΔΟΥ/277/Φ.252/26-03-2018 έγγραφο του Τμήματος Ε’ της Διεύθυνσης Οδικών Υποδομών
της Γενικής Διεύθυνσης Συγκοινωνιακών Υποδομών του
Υπουργείου Υποδομών και Μεταφορών «Μέτρα ρύθμισης της κυκλοφορίας (Κώδικας Οδικής Κυκλοφορίας -
ν. 2696/1999, όπως έχει τροποποιηθεί και ισχύει)».
13. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση. Αποκατάσταση αδικιών και άλλες διατάξεις» (Α’ 47).
14. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ιδιαίτερα: Α) Τα άρθρα 63 και 64 αυτού που τροποποιούν το
άρθρο 6 του ν. 3852/2010, προσθέτοντας νέα άρθρα 6Α
και 6Β με τα οποία εισάγεται ο θεσμός του Γραμματέα
Αποκεντρωμένης Διοίκησης ως Προϊστάμενος της Αποκεντρωμένης Διοίκησης και τα άρθρα 65 και 66 αυτού
που αντικαθιστούν τα άρθρα 28 και 28Α του ν. 4325/2015
σχετικά με την θέση και τις νέες αρμοδιότητες του Συντονιστή Αποκεντρωμένης Διοίκησης. Σύμφωνα με την
παρ. 4 του άρθρου 64 του ν. 4954/2022: «Όπου στη νομοθεσία αναφέρεται ο Συντονιστής Αποκεντρωμένης
Διοίκησης των άρθρων 28 και 28Α του ν. 4325/2015,
νοείται εφεξής ο Γραμματέας της Αποκεντρωμένης Διοίκησης, εκτός από τις περιπτώσεις που ο Συντονιστής
Αποκεντρωμένης Διοίκησης αναφέρεται ως προϊστάμενος των οριζόντιων υποστηρικτικών υπηρεσιών της
Αποκεντρωμένης Διοίκησης, όπως ορίζονται στην περ. β’
της παρ. 2 του άρθρου 35 του ν. 4622/2019».
15. Την υπ’ αρ. 86774/2022 (Υ.Ο.Δ.Δ. 1183) υπουργική
απόφαση για τον διορισμό της Μαρίας Κοζυράκη στη θέση
της Γραμματέως Αποκεντρωμένης Διοίκησης Κρήτης.
16. Την υπ’ αρ. οικ. 427/15-01-2021 (ΑΔΑ: ΨΘΟ8ΟΡ1ΘΔΩΒ) απόφαση της Συντονίστριας Αποκεντρωμένης
Διοίκησης Κρήτης με την οποία ορίζεται η Καργιολάκη
Χαρίκλεια του Μιχαήλ Προϊσταμένη της Διεύθυνσης
ΠΕ.ΧΩ.Σ. και Αναπληρώτρια Προϊσταμένη Γενικής Διεύθυνσης Χωροταξικής και Περιβαλλοντικής Πολιτικής της
Αποκεντρωμένης Διοίκησης Κρήτης.
17. Την υπ’ αρ. οικ. 962/31-01-2023 απόφαση της Γραμματέως Αποκεντρωμένης Διοίκησης Κρήτης «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Κρήτης και παροχή εξουσιο-
δότησης υπογραφής “Με εντολή Γραμματέα” (“Μ.Ε.Γ.”)
αποφάσεων, εγγράφων και άλλων πράξεων, στους Προϊσταμένους των οργανικών μονάδων της Αποκεντρωμέ-
νης Διοίκησης Κρήτης» (Β’ 676).
18. Το υπ’ αρ. 30439/13-03-2025 (α.π. εισερχομένου
884/17-03-2025) έγγραφο της Διεύθυνσης Διοικητικών
Υπηρεσιών Δήμου Ηρακλείου, με το οποίο διαβιβάζονται η υπ’ αρ. 86/2025 (ΑΔΑ: 9ΛΦ6Ω0Ο-ΤΟΟ, απόφαση
138/25 Δημοτικής Επιτροπής) απόφαση του Δημοτικού
Συμβουλίου Δήμου Ηρακλείου καθώς και η μελέτη, διορθωμένη με κόκκινο χρώμα, που αφορά στις προσωρινές
κυκλοφοριακές ρυθμίσεις εργοταξιακού χαρακτήρα για
τις ανάγκες εκτέλεσης του έργου “Προσθήκη τριτοβάθμιας επεξεργασίας στην ΕΕΛ Ηρακλείου και αξιοποίηση
της εκροής για άρδευση” της Δ.Ε.Υ.Α. Ηρακλείου η οποία
περιλαμβάνει:
i) Δύο τεχνικές εκθέσεις και
ii) δύο σχέδια, ελεγμένα και θεωρημένα από την Τεχνική Υπηρεσία της Δ.Ε.Υ.Α. Ηρακλείου και την Διεύθυνση
Τεχνικών Έργων και Μελετών Δ. Ηρακλείου.
19. Την υπ’ αρ. 443/24 (ΑΔΑ: 9484Ω0Ο-57Λ) απόφαση χορήγησης άδειας εκσκαφής του Δ. Συμβουλίου
Δ. Ηρακλείου.
20. Την υπ’ αρ. 17054/10-02-2025 εισήγηση του Τμήματος Κυκλοφορίας και Συγκοινωνιών της Διεύθυνσης
Τεχνικών Έργων και Μελετών του Δήμου Ηρακλείου για
την έγκριση των προσωρινών κυκλοφοριακών ρυθμίσεων για την υλοποίηση του έργου.
21. Το γεγονός ότι πρόκειται για προσωρινή κυκλοφοριακή ρύθμιση για την υλοποίηση του έργου του θέμα-
τος και όχι για μόνιμη κυκλοφοριακή ρύθμιση.
22. Το γεγονός ότι οι προτεινόμενες κυκλοφοριακές
ρυθμίσεις έχουν ελεγχθεί και θεωρηθεί από την Τεχνική
Υπηρεσία της Δ.Ε.Υ.Α. Ηρακλείου και την Διεύθυνση Τεχνικών Έργων και Μελετών Δήμου Ηρακλείου, οι οποίες
διαθέτουν μεγάλη εμπειρία σε εκτέλεση παρόμοιων
έργων.
23. Το γεγονός ότι με την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
24. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την έγκριση της υπ’ αρ. 86/2025 (ΑΔΑ: 9ΛΦ6Ω0Ο-ΤΟΟ,
απόφαση 138/25 Δημοτικής Επιτροπής) απόφασης του
Δημοτικού Συμβουλίου Δήμου Ηρακλείου, που αφορά
σε προσωρινές κυκλοφοριακές ρυθμίσεις εργοταξιακού
χαρακτήρα στην οδό Αγ. Αντωνίου και Νικολάου για τις
ανάγκες εκτέλεσης του έργου «Προσθήκη τριτοβάθμιας
επεξεργασίας στην ΕΕΛ Ηρακλείου και αξιοποίηση της
εκροής για άρδευση» της Δ.Ε.Υ.Α. Ηρακλείου, και συγκεκριμένα:
Σύμφωνα με τη μελέτη που προσκομίστηκε, για την
εκτέλεση των εργασιών στην οδό Αγ. Αντωνίου και Νικολάου από τη συμβολή της με την οδό Μαρκατάκη (νότια)
έως την συμβολή της με την οδό Τραοστάλου στην περιοΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
χή Γουρνών Τεμένους στα πλαίσια υλοποίησης του έργου
«Προσθήκη τριτοβάθμιας επεξεργασίας στην ΕΕΛ Ηρακλείου και αξιοποίηση της εκροής για άρδευση» υπό την
επίβλεψη της Δ.Ε.Υ.Α. Ηρακλείου και αναδόχου ΘΑΛΗΣ
ΠΕΡΙΒΑΛΛΟΝΤΙΚΕΣ ΥΠΗΡΕΣΙΕΣ ΜΟΝ. Α.Ε., θα πραγματοποιείται σταδιακή διακοπή της κυκλοφορίας σε τμήματα
της οδού και διεξαγωγή μέσω του γειτνιάζοντος οδικού
δικτύου, σύμφωνα με τις δύο τεχνικές εκθέσεις και τα δύο
σχέδια, όπως αυτά θεωρήθηκαν από την Τεχνική Υπηρεσία της Δ.Ε.Υ.Α. Ηρακλείου και την Διεύθυνση Τεχνικών
Έργων και Μελετών Δ. Ηρακλείου, πρωτότυπα των οποίων διατηρούνται στα αρχεία της Αποκεντρωμένης Διοί-
κησης Κρήτης (ΔΙΠΕΧΩΣ) εφόσον δεν αντίκεινται στους
όρους και τις προϋποθέσεις της παρούσας απόφασης.
Στα άκρα των αποκλεισμένων τμημάτων των οδών θα
τοποθετείται κατάλληλη σήμανση για την απαγόρευση
της πρόσβασης και την εναλλακτική πορεία καθώς και
εργοταξιακό ανακλαστικό πλέγμα συνοδευόμενα από
αναλάμποντες φανούς. Όλες οι πινακίδες σήμανσης θα
είναι σε κίτρινο φόντο (εργοταξιακές) και στους ιστούς
τους θα είναι επίσης τοποθετημένοι αναλάμποντες φανοί.
Για την έγκαιρη προειδοποίηση των χρηστών του γύρωθεν οδικού δικτύου θα τοποθετηθούν εργοταξιακές
πληροφοριακές πινακίδες σε κατάλληλες θέσεις προς
ενημέρωση για την απαγόρευση της πρόσβασης και την
εναλλακτική λύση πορείας.
Στα αποκλεισμένα τμήματα της οδού δεν θα επιτρέπεται η κυκλοφορία των οχημάτων, όμως θα επιτρέπεται
μετά από συνεννόηση με τη διευθύνουσα Υπηρεσία και
τον ανάδοχο του έργου η εξυπηρέτηση των περιοίκων,
ιδιαίτερα σε περιπτώσεις ΑμεΑ. Ο χώρος εκτέλεσης εργασιών θα περιφράσσεται και θα διασφαλίζεται επαρκής
και ασφαλής χώρος διέλευσης πεζών και ΑμεΑ σύμφωνα
με την υπό στοιχεία ΔΜΕΟ/Ο/613/2011 (Β’ 905) υπουργική απόφαση, καθώς και την υπ’ αρ. 6952/14-02-2011
(Β’ 420) κοινή υπουργική απόφαση.
Οι ως άνω προσωρινές κυκλοφοριακές ρυθμίσεις θα
έχουν χρονική διάρκεια δύο μηνών από τη δημοσίευση
της παρούσας στο Φ.Ε.Κ., με την προϋπόθεση ότι δεν θα
έχουν αλλάξει οι κυκλοφοριακές συνθήκες των οδών.
Οι εν λόγω κυκλοφοριακές ρυθμίσεις εγκρίνονται με
τις παρακάτω προϋποθέσεις:
1. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων της παρούσας (π.χ. τοποθέτηση κατάλληλης οριζόντιας και κατακόρυφης σήμαν-
σης, χρήση κατάλληλων υλικών, κ.λπ) θα εφαρμοστούν
σύμφωνα με τις Προδιαγραφές και Οδηγίες Σήμανσης
Εκτελούμενων Έργων (ΟΜΟΕ-ΣΕΕΟ) (Β’ 905/2011), και
τις ισχύουσες ευρωπαϊκές προδιαγραφές.
2. Να εξασφαλιστεί η συντήρηση (τακτική και έκτακτη)
της σήμανσης ώστε να διασφαλιστεί ότι θα παραμένει σε
καλή κατάσταση καθ’ όλη τη χρονική διάρκεια εφαρμογής των ρυθμίσεων, όπως προβλέπεται από την σχετική
νομοθεσία. Προς τούτο αλλά και για να διασφαλιστεί
αποδεκτό επίπεδο λειτουργίας, να γίνεται συστηματική
επιτήρηση τόσο της σήμανσης όσο και της ασφάλειας,
με κατάλληλη οργάνωση και προγραμματισμό των εκάστοτε αναγκαίων ενεργειών από τον ανάδοχο του έργου
και έλεγχο από την επιβλέπουσα του έργου Υπηρεσία.
3. Η εγκατάσταση της εργοταξιακής σήμανσης να προηγηθεί της εκτέλεσης οποιασδήποτε άλλης εργασίας και
να πραγματοποιηθεί κατά της διατάξεις των άρθρων 9
και 10 του ν. 2696/1999 (ΚΟΚ).
4. Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται, θα πρέπει να
απομακρυνθεί ή να καλυφθεί, ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα-νύχτα).
5. Με ευθύνη του αναδόχου του έργου αλλά και την
επιτήρηση  - επίβλεψη της τεχνικής υπηρεσίας της
Δ.Ε.Υ.Α. Ηρακλείου, θα πρέπει να ληφθούν όλα τα προβλεπόμενα από τη νομοθεσία μέτρα ασφαλείας ώστε να
μην προκληθούν φθορές στις παρακείμενες (των εκτελούμενων εργασιών) ιδιοκτησίες.
6. Ο ανάδοχος του έργου υπό την επίβλεψη της Τεχνικής Υπηρεσίας της Δ.Ε.Υ.Α. Ηρακλείου θα πρέπει να
δημοσιεύει δελτία τύπου προς ενημέρωση των πολιτών,
καθώς και να ενημερώνει εγκαίρως την Διεύθυνση Τεχνικών Έργων του Δήμου, την Τροχαία, την Δημοτική
Αστυνομία, την Πυροσβεστική, το ΕΚΑΒ, πριν την εκάστοτε διακοπή κυκλοφορίας.
7. Σε κάθε περίπτωση οι προτεινόμενες προσωρινές
κυκλοφοριακές ρυθμίσεις πρέπει να υποστηρίζουν την
ταχεία και ασφαλή διέλευση οχημάτων έκτακτης ανάγκης (ασθενοφόρα, πυροσβεστικά, περιπολικά αστυνο-
μίας), την ασφαλή διέλευση πεζών και ΑμεΑ καθώς και
την ασφαλή πρόσβαση σε δομές (σχολείο, ιατρείο κ.ά.).
8. Σε κάθε περίπτωση οι προτεινόμενες προσωρινές
κυκλοφοριακές ρυθμίσεις πρέπει να υποστηρίζουν την
ομαλή και ασφαλή διεξαγωγή της κυκλοφορίας και οι εργασίες να γίνονται σε περιόδους με το μικρότερο δυνατό
κυκλοφοριακό φόρτο στις οδούς και λαμβάνοντας υπόψη
τυχόν ιδιαίτερες συνθήκες που ενδέχεται να επικρατούν.
9. Μετά το πέρας των εργασιών οι εργοταξιακές πινακίδες και άλλα μέσα εργοταξιακής σήμανσης, δεν επιτρέ-
πεται να παραμένουν στην περιοχή, ενώ τα τμήματα της
οδού θα αποδοθούν πλήρως στην κυκλοφορία, απόλυτα
καθαρά από φερτές και ξένες ύλες και ασφαλή για την
κυκλοφορία των οχημάτων και των πεζών αντίστοιχα.
Η αφαίρεση της εργοταξιακής σήμανσης και των λοιπών υλικών θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερη
σήμανση του οδικού δικτύου της περιοχής.
10. Σε περίπτωση που λόγω ιδιαίτερων συνθηκών
ή λόγω αδυναμίας τήρησης των ρυθμίσεων προκύψει
ανάγκη τροποποίησης των μέτρων ρύθμισης της οδικής κυκλοφορίας που εγκρίνονται με την παρούσα, να
προβούν άμεσα στο αίτημα τροποποίησής της, διακόπτοντας ταυτόχρονα τις εργασίες στο αντίστοιχο τμήμα
της οδού.
11. Με την παρούσα απόφαση δεν νομιμοποιούνται
τυχόν παράνομες ενέργειες ούτε υποκαθίστανται άλλες
αδειοδοτήσεις και εγκρίσεις που τυχόν απαιτούνται για
την υλοποίηση των εν λόγω παρεμβάσεων και την κατασκευή του υπόψη έργου.
Οποιεσδήποτε επιπλέον ρυθμίσεις ζητηθούν από τις
αρχές αστυνόμευσης των οδών, θα εφαρμοστούν απαρέγκλιτα, χωρίς άλλη διαδικασία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
Η εγκατάσταση της προσωρινής σήμανσης, η συντήρησή της και η απομάκρυνσή της για τις εργασίες που
εκτελούνται στα πλαίσια εργολαβιών, θα γίνει με ευθύνη
και έξοδα του αναδόχου του έργου, υπό την επίβλεψη
της αρμόδιας για την εκτέλεση του έργου Υπηρεσίας. Η
επιβλέπουσα Υπηρεσία φέρει ακεραία την ευθύνη όσον
αφορά την συντήρηση της εργοταξιακής σήμανσης ή και
επαναφοράς στην πρότερη κατάσταση σε κάθε περίπτωση μη συμμόρφωσης του αναδόχου προς τις εντολές της,
(π.χ. διένεξη, έκπτωση κ.λπ.).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεσή της όσον αφορά σε θέματα αρμοδιότητάς
τους.
Κατά της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1
του ν. 2503/1997, προσφυγή στον Υπουργό Υποδομών και Μεταφορών μέσα σε αποκλειστική προθεσμία
τριάντα (30) ημερών. Επίσης κατά της παρούσας απόφασης μπορεί να ασκηθεί προσφυγή στα Διοικητικά
Δικαστήρια και ενώπιον του Συμβουλίου της Επικρατείας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1639/04.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 21 Μαρτίου 2025
Με εντολή Γραμματέα
Αποκεντρωμένης Διοίκησης
Η Αναπληρώτρια Προϊσταμένη
της Γενικής Διεύθυνσης
Χωροταξικής, Περιβαλλοντικής
και Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201639.pdf | Tokens: 20343]